recursal/SuperWikiNEXT-32B huggingface dataset:
**বাঁকী রাজ্য** ছিলো ব্রিটিশ শাসিত ভারতের উড়িষ্যায় অবস্থিত একটি দেশীয় রাজ্য৷ রাজ্যটির রাজধানী ছিলো বাঙ্কী শহরে, যা বর্তমানে ওড়িশা রাজ্যের কটক জেলার পশ্চিম প্রান্তে অবস্থিত৷ 

রাজ্যটির শেষ রাজাকে ব্রিটিশ সরকার হত্যার মামলায় বাজেয়াপ্ত করেন ও এবং রাজ্যটি ব্রিটিশ সাম্রাজ্যের অন্তর্ভুক্ত করে নেন৷ ১৮৪০ খ্রিস্টাব্দ অবধি এটির বার্ষিক রাজস্ব আদায়ের পরিমান ছিলো ৪৪৩ মুদ্রা৷

ইতিহাস
------

ওড়িশার কটক জেলার পশ্চিম দিকের পার্বত্য অঞ্চলে অবস্থিত বাঁকী রাজ্য ছিলো মূলত একটি জমিদারি রাজ্য৷ এই অঞ্চলে প্রতিষ্ঠিত পূর্ববর্তী রাজ্যটি একজন প্রভাবশালী রাজা দ্বারা শাসিত হতো৷ খ্রিস্টীয় সপ্তদশ শতকে তিনি তার দ্বিতীয় পুত্রকে উপহার স্বরূপ ডোমপাড়ার নিকট এই জমিদারি দান করেছিলেন৷ 

এই রাজ্যের উত্তর দিকে প্রবাহিত মহানদী নদী ভৌগোলিকভাবে রাজ্যটির সাথে পার্শ্ববর্তী বড়ম্বা ও তিগরিয়া রাজ্যকে পৃথক করেছে৷ এছাড়া পূর্বতন এই রাজ্যটির দক্ষিণে রয়েছে ব্রিটিশ ভারতের পুরী জেলা এবং পশ্চিমদিকে রয়েছে খণ্ডপাড়া রাজ্য। মহানদীর উত্তর প্রান্তেও রয়েছে ১৭৭ টি গ্রামের সমন্বয়ে গঠিত এই রাজ্যের বেশ কিছু অংশ৷ 

মারাঠা সাম্রাজ্যের পতনের পর ১৮০৭ খ্রিস্টাব্দে এই রাজ্য ব্রিটিশদের অধিরাজ্যে পরিণত হয়৷ ১৮২১ খ্রিস্টাব্দে এটিকে ওড়িশার অধিরাজ্যের অন্তর্ভুক্ত করা হয়৷ 
জনগণনা অনুসারে এই রাজ্যের জনসংখ্যা ১৮৭২ খ্রিস্টাব্দে ৪৯,৪২৬ থেকে বেড়ে ১৮৮১ খ্রিস্টাব্দে ৫৬,৯০০ হয়ে দাঁড়ায় এবং ১৯০১ খ্রিস্টাব্দের মধ্যে এর জনঘনত্ব ৩৭৭ জন প্রতি বর্গমাইল হয়৷ রাজ্যের ৯৯.৫ শতাংশই ছিলো ধর্মেই হিন্দু এবং পার্বত্য অঞ্চলে বসবাসকারী মূল জাতি ছিলো জুয়াঙ জাতি। 

### শাসকবর্গ

বাঁকী রাজ্যের শাসকগণ "রাজা" উপাধিতে ভূষিত হতেন৷ ১৮৪০ খ্রিস্টাব্দে রাজ্যের শেষ রাজা হত্যাকাণ্ডের দায়ে পদচ্যুত হয় এবং তাকে আজীবন কারাদণ্ড দেওয়া হয়, একই সাথে রাজ্যটিকে ত্রুটিপূর্ণ ঘোষণা করে ব্রিটিশ সাম্রাজ্যের অন্তর্ভুক্ত করে নেওয়া হয়৷ অন্তর্ভুক্তির পর বাঁকীর ওপর পুরোপুরিভাবে বেঙ্গল প্রেসিডেন্সির নিয়ন্ত্রনাধীন হয়ে পড়ে এবং রাজ্যটি কটক জেলার অন্তর্ভুক্ত করে প্রশাসনিকভাবে শাসনকার্য সম্পন্ন হতে থাকে৷

রাণী শুকদেঈ
-----------

রাণী শুকদেঈ (খ্রিঃ ১৬৮৬ - খ্রিঃ ১৭২৬) ছিলেন ওড়িশার বড়ম্বা রাজ্যের রাজকন্যা ও বাঁকী রাজ্যের রাণী৷ এক বিধবা রাণীর খুর্দার গজপতির বিরুদ্ধে তাঁর সাহসিকতা প্রদর্শনের জন্য ভারতের ইতিহাসে স্মরণীয় হয়ে রয়েছেন৷

তথ্যসূত্র
---------

1. ↑  Banki, India Page
2. ↑  "Dompada (Zamindari)"। ২৪ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০২০।
3. ↑  L. E. B. Cobden-Ramsay, *Feudatory States of Orissa: Bengal District Gazetteers*, Logos Press, 2011
4. ↑  Imperial Gazetteer of India, v. 11, p. 89.
5. ↑  Great Britain India Office. *The Imperial Gazetteer of India*. Trübner & co. London, 1885.
**পানি-দ্বারা-সক্রিয়কৃত তড়িৎকোষ** (ইংরেজি: Water-activated Battery) বলতে এক ধরনের ব্যবহার-পরবর্তী পরিত্যাজ্য ও বিশেষ প্রয়োজনের জন্য রক্ষিত তড়িৎকোষ বা ব্যাটারি যা কোনও তড়িৎবিশ্লেষ্য ধারণ করে না এবং তাই বেশ কয়েক মিনিট পানিতে ভিজিয়ে না দেওয়া পর্যন্ত কোনও তড়িৎ বিভব তৈরি করে না।

বিবরণ
-----

পানি-দ্বারা-সক্রিয়কৃত বেতার-পরীক্ষণ (রেডিওসন্ড) তড়িৎকোষের পার্শ্বদৃশ্য
প্রতিরক্ষামূলক মোড়কের ভেতরে অবস্থিত বেতার-পরীক্ষণ (রেডিওসন্ড) তড়িৎকোষ
সাধারণত, সাধারণ পানি বা জলের পরিবর্তে বিভিন্ন ধরনের জলীয় দ্রবণ ব্যবহার করা যেতে পারে। এই ধরনের তড়িৎকোষগুলি ভারী ধাতু কম ব্যবহার করে বা একেবারেই ব্যবহার করে না, তাই এগুলিকে কম দূষণ সৃষ্টিকারী পরিবেশবান্ধব তড়িৎকোষ হিসেবে নকশা করা হয়। যেহেতু বেতার-পরীক্ষণ যন্ত্রগুলি নিয়মিতভাবে স্থলভাগে বা সমুদ্রে পতিত হয় এবং পতনের পরে অনির্দিষ্টকালের জন্য সেসব স্থানে থেকে যায়, তাই এগুলিতে কোনও ভারী ধাতু থাকা উচিত নয়; এ কারণে এগুলিতে পানি-দ্বারা-সক্রিয়কৃত তড়িৎকোষগুলি ব্যবহার করা হয়ে থাকে।

জলের দ্বারা বা জলীয় নমুনা দ্বারা সক্রিয় হওয়া তামা-ম্যাগনেসিয়াম তড়িৎকোষগুলি নির্মাণের চেষ্টা অব্যাহত আছে। বহু পানি-দ্বারা-সক্রিয় তড়িৎকোষে অ্যালুমিনিয়ামের তৈরি ঋণাত্মক তড়িৎদ্বারগুলি (আনোডগুলি) লবণাক্ত পানির (যেমন সমুদ্রের পানি) সাথে ব্যবহারের জন্য নকশা করা হয়। কিছু তড়িৎকোষে জল-দ্বারা-সক্রিয়কৃত ব্যবহারোত্তর পরিত্যাজ্য জ্বালানির কার্তুজকে সীসা অ্যাসিড তড়িৎকোষের প্যাক ও বহনযোগ্য তড়িৎ-উৎপাদকযন্ত্রের (পোর্টেবল জেনারেটর) বিকল্প হিসেবে ব্যবহার করা হয়। এটিতে সোডিয়াম বোরোহাইড্রাইডের সাথে পানি যোগ করা হয়, ফলে একটি প্রোটন হস্তান্তর ঝিল্লি জ্বালানি কোষের জন্য হাইড্রোজেন জ্বালানি নিঃসৃত হয়। এটির আধান পুনর্ভরণ (রিচার্জ) করা খুবই সহজ, অন্যান্য তড়িৎকোষের মতো দীর্ঘ সময় ধরে আধান পুনর্ভরণ করার প্রয়োজন হয় না, কেবল জ্বালানি কার্তুজটিকে প্রতিস্থাপন করলেই চলে। তবে প্রতিটি কার্তুজের দাম ২০ ডলার পড়তে পারে।

আরও দেখুন
---------

* ব্যাটারি ধরনের তালিকা
* লেবু ব্যাটারি
* আর্থ ব্যাটারি
* এএএ ব্যাটারি

তথ্যসূত্র
---------
**ইন্ডিয়ান কিউপিড** (বৈজ্ঞানিক নাম: *Pycnophallium elna (Hewitson)*) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।

আকার
----

বাঁকি তিলাইয়া এর প্রসারিত অবস্থায় ডানার আকার ৩০-৩৪ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত বাঁকি তিলাইয়া এর উপপ্রজাতি হল- 

* *Caleta elna noliteia* Fruhstorfer, 1918 – Indo-Chinese Elbowed Pierrot

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিপৃষ্ঠ**র মূল রঙ কালচে অথবা ঘন কালচে খয়েরী। সামনের এবং পিছনের উভয় ডানার মধ্যবর্তী অংশ জড়ে একটি চওড়া তীর্যক সাদা বন্ধনী বিদ্যমান, যা পিছনের ডানায় অধিকতর চওড়া। সামনের ডানায় এই শ্বেত বন্ধনী কোস্টা অভিমুখে বিস্তার লাভ করেছে (পুরুষের তুলনায় স্ত্রীদের অধিক বিস্তৃত)। অধিকাংশ নমুনায় দেখা গেছে যে স্ত্রী এবং পুরুষ উভয় ক্ষেত্রেই এই শ্বেত বন্ধনী সামনের ডানার উপরের দিকে ৩নং শিরার উপর বাইরের দিকে সামান্য বিস্তার লাভ করেছে।

**ডানার নিম্নপৃষ্ঠ**র সাদা এবং আশেপাশে কালো অথবা কালচে খয়েরী দাগ-ছোপ যুক্ত। একটি বেশ চওড়া কালচে অথবা কালচে খয়েরী বন্ধনী (পিওরেটের যে ক্কোনো প্রজাতিতে প্রাপ্ত বন্ধনী অপেক্ষা অধিক চওড়া), পিছনের ডানার বেস্‌ থেকে শুরু হয়ে তীর্যকভাবে সামনের ডানার কোস্টাল প্রান্তরেখা বরাবর ডিসকোসেলুলার অংশের উপশিরাগুলি পর্যন্ত বিস্তৃত হয়ে কোস্টাল প্রান্তরেখার দিকে সমকৌনিক অবস্থানে বেঁকে গেছে। বন্ধনীটির এই সমকৌনিক অবস্থানের সামান্য উপরে কোস্টাল প্রান্তরেখা ছুঁয়ে একটি বড় কালো অথবা কালচে খয়েরী ছোপ সুস্পষ্টভাবে বিদ্যমান।

সামনের ডানার অয়াপেক্স এ সাদা বিন্দু যুক্ত টার্মিনাল দাগ ছোপগুলি সংকীর্ন এবং কম-বেশি অস্পষ্ট। সাব-টার্মিনাল সাদা লম্বাটে দাগের সারি কম=বেশি অস্পষ্ট অথবা আবছা ভাবে প্রতীয়মান। পিছনের ডানার শীর্ষভাগ থেকে প্রায় ডরসাম অবধি পোষ্ট-ডিসকাল এবং টার্মিনাল অংশ জুড়ে বিস্তৃত ইষদ খয়েরী ছোপ এর সারি এবং কম-বেশি আবছা হয়। পিছনের ডানার সাবটার্মিনাল সাদা লম্বাটে চারকোনা সাদা দাগের সারিও খানিকটা অস্পষ্ট।

বাঁকি তিলাইয়া প্রজাতির শুংগ, মাথা, থোরাক্স এবং উদরদেশের উপরিপৃষ্ঠ কালো। শুংগের নিম্নভাগে সাদা ডোরা, বক্ষ এবং উদরদেশের নিম্নভাগে অনুদৈর্ঘিক ভাবে মধ্যবর্তী সাদা রেখা এবং উদরদেশের পাশগুলি সাদা ডোরাযুক্ত।

আচরণ
----

পুরুষ বাঁকি তিলাইয়াদের ভিজে মাটিতে বসে জলপান করতে দেখা যায়। এছাড়া এরা প্রায়শই পশু-পাখীর মল-মুত্র, পচা পশুর দেহবশেষ থেকেও খাদ্য আহরণ করে।পাহাড়ের পাদদেশের জঙ্গল এবং ঝর্নার ধার পছন্দ করে। এদের উড়ান দূর্বল প্রকৃতির।

চিত্রশালা
---------

তথ্যসূত্র
---------

1. ↑  Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India
2. ↑  Marrku Savela's Website on Lepidoptera Page on *Caleta* genus.[*স্থায়ীভাবে অকার্যকর সংযোগ*]
3. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ১১৮।
4. ↑  "*Caleta elna Hewitson, 1876 – Elbowed Pierrot*"। সংগ্রহের তারিখ ১৮ অক্টোবর ২০১৬।
5. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা 35।

উইকিমিডিয়া কমন্সে **বাঁকি তিলাইয়া** সংক্রান্ত মিডিয়া রয়েছে।
শাহলা আতা
**শাহলা আতা** একজন আফগান রাজনীতিবিদ ও কংগ্রেস উইমেন্স। ২০০৯ আফগানিস্তান রাষ্ট্রপতি নির্বাচনে যে দুইজন নারী প্রার্থী ছিল তার মধ্যে তিনি ছিলেন একজন। তিনি ডিমান্নোকে দেওয়া সাক্ষাৎকারে বলেছিলেন যে, তিনি এবং তার পরিবার যুক্তরাষ্ট্রে ১৮ বছর ধরে বসবাস করেছেন।

কর্মজীবন
--------

রাজনীতিবিদ আসার আগে আতা ছিলেন একজন নিবন্ধিত নার্স এবং প্রশিক্ষিত মনোবিজ্ঞানী।

২০০৫ সালে আফগান জাতীয় আইনসভার নিম্ন কক্ষ হাউস অব পিপলসের সদস্য নির্বাচিত হন, তিনি কাবুলের প্রতিনিধিত্ব করেন এবং জেরগা-এর মাদকদ্রব্যের জন্য মনিটরিং কমিশনের সদস্য ছিলেন।

২০০৯ সালের আফগানিস্তানের প্রেসিডেন্ট নির্বাচনে যে দুইজন নারী প্রার্থী ছিল শাহলা আতা হলেন তাদের একজন, অপর নারী প্রার্থী ছিলেন ফ্রোজান ফানা। তিনি বত্রিশ জন প্রার্থীর মধ্যে ১৪তম স্থান অর্জন করেন এবং ভোট পেয়েছিলেন ১১৪১২টি।

রাষ্ট্রপতি নির্বাচনের প্রচারাভিযানের সময় তিনি বলেন, যদি তিনি নির্বাচিত হন, তবে তিনি ১৯৭০-এর দশকের রাষ্ট্রপতি মোহাম্মদ দাউদ খানের নীতিগুলি বহন করবেন।

মৃত্যু
------

২০১৫ সালের ১২ মার্চ আতার প্রাণহীন দেহটি তার বাড়িতে আবিষ্কার করা হয়েছিল এবং কাবুল পুলিশ বিভাগের ফৌজদারি শাখা তদন্ত শুরু করেছে।

তথ্যসূত্র
---------
***বাঁকসিয়া*** (বৈজ্ঞানিক নাম:***Banksia***) হচ্ছে প্রোটিয়াসি পরিবারের প্রায় ১৭০ প্রজাতিবিশিষ্ট একটি গণের নাম। এটি গুল্ম জাতীয় গাছ।আদি নিবাস অস্ট্রেলিয়া। এদের ফুল আলাদাভাবে ১০০ থেকে ১০০০ টি পর্যন্ত ছোট ফুলের সমন্বয়ে একটি ফুল। প্রাকৃতিকভাবে নিজেকে রক্ষা করার অদ্ভুত উপায় রয়েছে বাঁকসিয়া ফলের, ফলের আবরণ বিভিন্ন প্রাণিকুল ও আগুন থেকে বীজকে রক্ষা করতে সক্ষম। অনেক সময় দেখা গেছে সমস্ত গাছ, ফুল সব পুড়ে গেলেও বীজ অক্ষত রয়েছে। ফুল ফুটলে সাধারণত হলুদ রঙ থেকে লাল রঙে পরিবর্তিত হয়। হেমন্ত থেকে বসন্ত পর্যন্ত ফুলের সময় কাল। বাঁকসিয়ার ফল এতো বেশি শক্ত যে এর থেকে বীজ সংগ্রহ করতে চাইলে ওভেনে ১২০-১৪০ সেলসিয়াস তাপমাত্রায় এক ঘণ্টা রেখে দিলে ফল ফেটে গিয়ে বীজ বের হয়ে আসবে।

বিবরণ
-----

জোড়ায় ফুলের কুঁড়ি গজিয়ে নবীন *বাঁকসিয়া*র পুষ্পবিন্যাস
*বাঁকসিয়া* গাছ বা গুল্ম হিসেবে জন্মায়। গাছগুলো উঁচু প্রজাতি, যেমন, *B. integrifolia* (সমুদ্রতীরের বাঁকসিয়া) এবং *B. seminuda* (নদী বাকসিয়া), প্রায় সাধারণত ১৫ মিটার উঁচু, কিছু এমনকি ৩০ মিটার পর্যন্ত উঁচু হতে পারে।

তথ্যসূত্র
---------

1. ↑  Liber C (২০০৪)। "Really Big Banksias"। *Banksia Study Group Newsletter*। **6**: 4–5।

বহিঃসংযোগ
---------

* টেমপ্লেট:Flora of Australia Online
* টেমপ্লেট:FloraBase
* The Banksia Page of ASGAP
* Banksia Study Group of ASGAP
* Banksia Farm, Private collection of all Banksia Species, Mount Barker, Western Australia
**ঘানার প্রশাসনিক বিভাগ** চারটি ভৌগোলিক স্থল-সমভূমি এবং ১৬টি অঞ্চল নিয়ে গঠিত। স্থানীয় সরকার ১৪৫টি সাধারণ জেলা, ১০৯টি পৌর জেলা এবং ছয়টি মেট্রোপলিটন জেলাসহ মোট ২১৬টি জেলা নিয়ে গঠিত।

জেলা পর্যায়ের নিচে বিভিন্ন ধরনের পরিষদ। যার মধ্যে ৫৮টি শহর বা এলাকা পরিষদ, ১০৮টি আঞ্চলিক পরিষদ এবং ৬২৬টি এলাকা পরিষদ রয়েছে। স্থানীয় প্রশাসনের নিম্নস্তরে ১৬,০০০ ইউনিট কমিটি রয়েছে।

নির্বাচনীভাবে, ঘানা ২৭৫টি নির্বাচনী এলাকায় বিভক্ত।

অঞ্চলসমূহ
---------


| অঞ্চল | রাজধানী |
| --- | --- |
| আহাফো | গোয়াসো |
| আশান্তি | কুমাসি |
| বোনো | সুনইয়ানি |
| বোনো পূর্ব | টেকিম্যান |
| কেন্দ্রীয় | কেপ উপকূল |
| পূর্ব | কোফোরিদুয়া |
| বৃহত্তর আক্রা   | আক্রা |
| উত্তর পূর্ব | নালেরিগু |
| উত্তর | তামালে |
| ওটি | ডাম্বাই |
| সাভাননাহ | ডামোঙ্গো |
| উর্ধ্ব পূর্ব | বোলগাটাঙ্গা |
| উর্ধ্ব পশ্চিম | ওয়া |
| ভোল্টা | হো |
| পশ্চিম | সেকোন্দি-টাকোরাদি |
| পশ্চিম উত্তর | সেফউই উইয়াসো |
| উৎস |

জেলা
----

ঘানায় ২২৮টি জেলা রয়েছে। যার মধ্যে ৭৫,০০০-এর কম জনসংখ্যার সাধারণ জেলা, ৭৫,০০০ থেকে ৯৫,০০০ জনসংখ্যার পৌরসভা জেলা এবং ২৫০,০০০-এর উপরে জনসংখ্যার মেট্রোপলিটন জেলাগুলি অন্তর্ভুক্ত রয়েছে।

ঘানার সরকারের সংসদীয় নির্বাচনী এলাকা
-------------------------------------

বসতি
----

আরো দেখুন
---------

* ঘানা সরকার

তথ্যসূত্র
---------

1. ↑  Kweku Zurek। "Confirmed: Results of the 2018 referendum on new regions"। *Graphic Online*। সংগ্রহের তারিখ ৬ অক্টোবর ২০২০।
2. ↑  "Ghana: Regions, Major Cities & Urban Localities - Population Statistics in Maps and Charts"। *City Population*। সংগ্রহের তারিখ ৬ অক্টোবর ২০২০।
**ডেনিস অ্যান্থনি টিটো** (জন্ম: ৮ই আগস্ট, ১৯৪০ কুইন্‌স নিউ ইয়র্ক) একজন ইতালীয় আমেরিকান প্রকৌশলী এবং কোটিপতি, অতি পরিচিত সর্বপ্রথম মহাকাশ পর্যটক হিসাবে। ২০০১ সালে মাঝের দিকে, একটি আন্তর্জাতিক মহাকাশ স্টেশন পরিদর্শন মিশনে তিনি প্রায় আট দিন আইএসএস ইপি-১ এর ক্রু সদস্য হিসেবে কক্ষপথে ছিল। এই মিশনে মহাকাশযান সোয়াজ টিএম-৩২ দিয়ে পাঠানো এবং সোয়াজ টিএম-৩১ দিয়ে অবতরন করা হয়।

শিক্ষা
------

ডেনিশ টিটো নিউ ইয়র্ক ইউনিভার্সিটি থেকে ১৯৬২ সালে নভশ্চরণবিদ্যা এবং এরোনটিক্সে ব্যাচেলর ডিগ্রি অর্জন করেন এবং কানেটিকাটের, হার্টফোর্ডের রেনেসলার পলিটেকনিক ইন্সটিটিউট থেকে প্রকৌশল বিজ্ঞানে মাস্টার্স ডিগ্রি অর্জন করেন। তিনি সাই আপসাইলন এর একজন সদস্য এবং ১৮ই মে, ২০০২ সালে রেনেসলার পলিটেকনিক ইন্সটিটিউট থেকে প্রকৌশলীতে ডক্টরেট ডিগ্রী লাভ করেন। বর্তমানে তিনি নাসার জেট প্রপালশন ল্যাবরেটরির বিজ্ঞানী হিসাবে কাজ করেছেন।

মহাকাশ ভ্রমণ
------------

ডেনিশ টিটো কৈশোর থেকেই মহাকাশ ভ্রমণের স্বপ্ন দেখতেন। "আমার স্বপ্ন মৃত্যুর আগে মহাকাশ ভ্রমণ করা, ইউরি গ্যাগারিনের মহাকাশ ভ্রমণের পর থেকেই আমি এ স্বপ্ন দেখছি" তিনি বলেন। মীরকরপ (MirCorp) নামক একটি মহাকাশ বিষয়ক প্রতিষ্ঠানের বান্যিজিক মহাকাশযানে রাশিয়ান ফেডারেল মহাকাশ সংস্থা ডেনিশ টিটোকে যাত্রী হিসাবে নির্বাচিত করে। মহাকাশ ভ্রমণের পূর্বে তিনি স্টার সিটি কমপ্লেক্সে প্রশিক্ষণ গ্রহণ করেন। নাসার সেসময়ের প্রশাসক ড্যানিয়েল গোলডিন ডেনিস টিটোর ভ্রমণের বিরোধিতা করেন, তিনি মনে করতেন মহাকাশ পর্যটকদের জন্য উপযুক্ত স্থান নয়। ডেনিশ টিটো জনসন মহাকাশ কেন্দ্রে প্রশিক্ষনের জন্য গেলে তাকে নাসার পক্ষ থেকে প্রশিক্ষণ দিতে অস্বীকৃতি জানানো হয়। ২০০১ সালের ২৮শে এপ্রিল, তিনি সোয়াজ টিএম-৩২ মহাকাশযানে প্রথম পর্যটক হিসাবে মহাকাশ ভ্রমণ করেন। তিনি সেখানে ৭দিন, ২২ঘণ্টা, ৪মিনিট অবস্থান করেন এবং ১২৮ বার পৃথিবীকে প্রদক্ষিণ করেন। তিনি সেখানে বেশ কিছু বৈজ্ঞানিক পরীক্ষা করেন যা তার কোম্পানির জন্য উপকারি হবে বলে তিনি মনে করেন। এ ভ্রমনের জন্য তিনি ২০ মিলিয়ন আমেরিকান ডলার খরচ করেন। ডেনিশ টিটো মহাকাশে ভ্রমণ করা ৪১৫তম ব্যক্তি।

আরও দেখুন
---------

* নাম অনুসারে মহাকাশ ভ্রমণকারীদের তালিকা

আরও পড়ুন
---------

* Klerkx, Greg. *Lost in Space, The Fall of NASA*. Random House: New York. 2004. আইএসবিএন ০-৩৭৫-৪২১৫০-৫

তথ্যসূত্র
---------

1. ↑  "Dennis Tito to Speak at Rensselaer Nov. 14"। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১২।

বহিঃসংযোগ
---------

* টিটো মহাকাশচারী বিবিসি ওয়েবসাইট (২০০৬ এ্র ফেব্রুয়ারিতে প্রকাশিত)
* ডেনিস টিটোর মহাকাশযানের জীবনী
**জোয়ে ব্রুনেট** (জন্ম ২০০০) হলেন একজন বেলজিয়ান মডেল যিনি 'মিস ইউনিভার্স বেলজিয়াম ২০১৮' খেতাব লাভ করেছিলেন। তিনি মিস বেলজিয়াম ২০১৮ প্রতিযোগিতায় প্রথম রানার আপ হিসেবে ঘোষিত হয়েছিলেন। পরবর্তীকালে, তাকে মিস ইউনিভার্স বেলজিয়াম ২০১৮ ঘোষণা করা হয় এবং তিনি মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করার সুযোগ লাভ করেন।

ব্যক্তিগত জীবন
--------------

জোয়ে ব্রুনেট বেলজিয়ামের ওয়ালোনিয়া অঞ্চলের নামুর প্রদেশের জেমেপে-সুর-সাম্ব্রেতে ২০০০ সালে জন্মগ্রহণ করেন। তিনি বেড়ে উঠেছেন নামুরা প্রদেশের জেমেপে-সুর-সাম্ব্রে শহরেই। তিনি পেশায় একজন মডেল ও নৃত্যশিল্পী।

সুন্দরী প্রতিযোগিতায় অংশগ্রহণ
------------------------------

### মিস বেলজিয়াম ২০১৮

জোয়ে ব্রুনেট ২০১৮ সালের মিস বেলজিয়াম প্রতিযোগিতায় দেশটির ওয়ালোনিয়া অঞ্চলের নামুর প্রদেশের প্র‍তিনিধিত্ব করেন। প্রতিযোগিতায় তিনি প্রথম রানার আপ হিসেবে ঘোষিত হন। পরবর্তীকালে তাকে 'মিস ইউনিভার্স বেলজিয়াম' হিসেবে ঘোষণা করে কর্তৃপক্ষ। ফলশ্রুতিতে, তিনি মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করার সুযোগ পান।

### মিস ইউনিভার্স ২০১৮

জোয়ে ব্রুনেট থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় বেলজিয়ামের প্রতিনিধিত্ব করেন। প্রতিযোগিতায় তিনি 'সেরা ২০' প্রতিযোগীর একজন হিসেবে ঘোষিত হন।

তথ্যসূত্র
---------

1. 1 2  "C'est officiel, je vais représenter la Belgique à Miss Univers"। *mrsbrunetzoe*। সংগ্রহের তারিখ ১ অক্টোবর ২০১৮। [*স্থায়ীভাবে অকার্যকর সংযোগ*]
2. 1 2  "Miss Universe Contestant Zoé Brunet from Belgium, TOP 20"। www.missuniverse.com। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৮।
**ঘাসপাখি** বা **গ্রাসবার্ড** এক ধরনের পাখি। ঘাসপাখির দু'টি প্রজাতি, দাগি ঘাসপাখি আর বাংলা ঘাসপাখি বাংলাদেশে রয়েছে। পৃথিবীতে ঘাসপাখি আছে মাত্র ১১ প্রজাতির। শতদাগি ঘাসপাখি নামে আর একটি পাখি ছিল, যা গত শতাব্দীতে বাংলাদেশ থেকে হারিয়ে গেছে।  অধিকাংশ ঘাসপাখির বিস্তৃতি ছোট ছোট এলাকায় সীমাবদ্ধ। মাদাগাস্কার ঘাসপাখি শুধু মাদাগাস্কারে, বাদা ঘাসপাখি শুধু জাপানে, পাপুয়া ঘাসপাখি নিউ গিনিতে এবং বড় লেজ ঘাসপাখি শুধু দক্ষিণ ভারতে দেখা যায়। ঘাসপাখিরা সাধারণত দোয়েল-বুলবুল মাপের পাখি। ঘাসপাখিরা সাধারণত মহালাজুক ও পলায়নপর বলে বিবেচিত। বর্ষার প্রজনন-মৌসুমে নল-ঘাসের গোড়ায় ঘাসের ফালি দিয়ে বাসা বেঁধে পাখিটি ডিম পাড়ে। তবে বর্ষায় হাওরের সব ঘাস ডুবে যায় বলে প্রজননের জন্য এরা ঘাস-বনের খোঁজে দক্ষিণে চলে আসে।

এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনাম দেশে খুঁজে পাওয়া যায়।

তথ্যসূত্র
---------

1. ↑  ,"দাগি ঘাসপাখি", ইনাম আল হক | তারিখ: ২৭-০৭-২০১০[*স্থায়ীভাবে অকার্যকর সংযোগ*]

* আন্তর্জাতিক পাখির জীবন ২০০৪। Megalurus palustris  ওয়েব্যাক মেশিনে আর্কাইভকৃত ৫ জুন ২০১১ তারিখে. 2006 IUCN Red List of Threatened Species. ডাউনলোড ১৭ই ফেব্রুয়ারি ২০১০।
**ঘানার পরিকল্পিত পিতৃ-মাতৃ সংঘ (পিপিএজি)** হল ১৯৬৭ সালে প্রতিষ্ঠিত আন্তর্জাতিক পরিকল্পিত পিতৃ-মাতৃ সংঘের সাথে যুক্ত একটি স্বেচ্ছাসেবক-ভিত্তিক বেসরকারি সংস্থা। এটি ঘানায় যৌন ও প্রজনন স্বাস্থ্য (এসআরএইচ) পরিষেবা প্রদান করে। পিপিএজি-এর ১০৩ জন কর্মী, ১,০০০ এরও বেশি স্বেচ্ছাসেবক, ৩০০ জন সহকর্মী, ৫৫১ জন সম্প্রদায়-ভিত্তিক পরিবেশক (সিবিডি) এবং ৮১০ জন সদস্য বিশিষ্ট একটি যুব শাখার দল যুব কর্ম আন্দোলন (ইয়াম) রয়েছে। পিপিএজি ১১টি স্থায়ী ক্লিনিক, ৫৪টি ভ্রাম্যমাণ ক্লিনিক এবং এক হাজারেরও বেশি কমিউনিটি ভিত্তিক পরিষেবা পয়েন্ট (সিবিএস) সহ ১,৩৫৬টি সার্ভিস পয়েন্টের মাধ্যমে সেবা ও কর্মসূচি সরবরাহ করে।

দেশে যৌন সংক্রামক সংক্রমণ (এসটিআই) এবং কিশোরী গর্ভাবস্থা কমাতে অভিভাবকদের তাদের সন্তানদের মধ্যে যৌন শিক্ষা জোরদার করার আহ্বান জানিয়ে "নোইটঅনইটলাইভইট" শিরোনামে তরুণীদের জন্য একটি বিস্তৃত যৌনতা শিক্ষা ম্যানুয়াল চালু করা হয়েছে।

ডিজিটাল যোগাযোগ কেন্দ্র
-----------------------

পিপিএজি 'ইয়েনকাসা' নামে একটি ডিজিটাল যোগাযোগ কেন্দ্র প্রতিষ্ঠা করেছে যার অর্থ আকান উপভাষায় 'লেটস টক' বা 'চল আলাপ করি'। এটি যৌন ও প্রজনন স্বাস্থ্য অধিকার (এসআরএইচআর) তথ্য, পরামর্শ এবং বিশেষত তরুণ-তরুণী এবং সামগ্রিকভাবে সাধারণ জনগণের জন্য রেফারেলের একটি প্ল্যাটফর্ম। 'ইয়েনকাসা কল সেন্টার' চারটি ঘানার ভাষা গা, টুই, ইওয়ে, দাগবানি ও ইংরেজিতে যৌন ও লিঙ্গ ভিত্তিক সহিংসতা (এসজিবিভি), যৌন সংক্রমণ, অপরিকল্পিত গর্ভাবস্থা, মানসিক স্বাস্থ্যের চাহিদা মানসিক স্বাস্থ্যের চাহিদা সহ তরুণ-তরণীদেরদের পরিবর্তনশীল এসআরএইচআর চাহিদা এবং চ্যালেঞ্জগুলি পূরণের দিকে মনোনিবেশ করে।

তথ্যসূত্র
---------

1. ↑  "Planned Parenthood Association of Ghana | IPPF"। *IPPF* (ইংরেজি ভাষায়)। ২০১৬-০৩-৩১। সংগ্রহের তারিখ ২০১৮-০৩-৩১।
2. ↑  "Our History"। *PLANNED PARENTHOOD ASSOCIATION OF GHANA* (ইংরেজি ভাষায়)। ২০১০-০৬-০২। ২০২০-১১-১২ তারিখে মূল থেকে আর্কাইভ করা। সংগ্রহের তারিখ ২০২০-১১-১২।
3. ↑  "Planned Parenthood Association of Ghana"। *IPPF* (ইংরেজি ভাষায়)। ২০১৬-০৩-৩১। সংগ্রহের তারিখ ২০২০-১১-১২।
4. ↑  Boateng, Dennis Agyei। "Sexuality education materials launched for the youth"। *Graphic Online* (ইংরেজি ভাষায়)। সংগ্রহের তারিখ ২০১৮-০৩-৩১।
5. ↑  Online, Peace FM। "PPAG Launches Yenkasa"। *Peacefmonline.com - Ghana news*। সংগ্রহের তারিখ ২০২১-১১-০৫।
6. ↑  "PPAG Opens SRHR Counseling Call Center"। *DailyGuide Network* (ইংরেজি ভাষায়)। ২০২১-০৫-২৭। সংগ্রহের তারিখ ২০২১-১১-০৫।
7. ↑  "Citizens should report child abusers – MOH"। *GhanaWeb* (ইংরেজি ভাষায়)। ২০২১-০৫-২৮। সংগ্রহের তারিখ ২০২১-১১-০৫।
**ক্রিস্টোফার ঈগলস** (জন্ম ১৯ নভেম্বর ১৯৮৫) একজন ইংরেজ ফুটবল খেলোয়াড়। ফুটবলেে তার সেরা অবস্থান আক্রমণাত্নক ডান মধ্যমাঠের খেলোয়াড়। বর্তমানে তিনি ম্যানচেস্টার ইউনাইটেডেে খেলেন।

মূলত ওয়াটফোর্ডে তিনি বেড়ে উঠলেও ১৪ বছর বয়সে তিনি ওয়াটফোর্ড ছেড়ে ম্যানচেস্টার ইউনাইটেড অ্যাকাডেমিতে যোগ দেন। এর বদলে পরে ম্যানচেস্টার ইউনাইটেড থেকে ড্যানি ওয়েবার ওয়াটফোর্ডে যোগ দেন।

২০০৩ সালের ২৮ অক্টোবর মুল দলের অংশ হিসেবে ইগলসের অভিষেক ঘটে। এসময় ফুটবল লিগ কাপ প্রতিযোগিতায় লিডস ইউনাইটেডের বিপক্ষে খেলার দ্বিতীয় অর্ধে কিয়েরেন রিচার্ডসনের পরিবর্তে তিনি মাঠে নামেন এবং এ খেলায় ইউনাইটেড বিজয়ী হয়। এই মৌসুমে তিনি আর মাত্র একবার মাঠে নেমেছেন, ওয়েস্ট ব্রমের বিপক্ষে ক্রিস্টিয়ানো রোনালদোর বদলী হিসেবে। এখেলায় ইউনাইটেড ২-০ গোলে বিজয়ী হয়।

২০০৫ সালের ২১ জানুয়ারি ঈগলসকে ধারে ওয়াটফোর্ডে খেলতে দেয়া হয়।  এসময় তিনি ১৩ খেলায় ১টি গোল করেন। ২০০৫-০৬ মৌসুমের প্রথম ভাগে তাকে আবার ধারে শেফিল্ড ওয়েডনেজডে দলে খেলতে দেয়া হয়। লিডসের বিপক্ষে শেফিল্ডের পক্ষে তিনি তার প্রথম গোল করেন। ওয়েডনেজডের পক্ষে তিনটি গোল করে তিনি আবার ম্যানচেস্টার ইউনাইটেড ক্লাবে ফেরত আসেন।

২০০৬ সালের ৬ জানুয়ারি তাকে আবার ওয়াটফোর্ড দলে ধারে পাঠানো হয়। ওয়াটফোর্ডের হয়ে তিনি লিগে তার প্রথম খেলাতেই গোল করেন। - এই গোলের সুবাদে তিনি আলোচনায় আসেন এবং উইম্বলডনের বিপক্ষে বেকহ্যামের গোলের সাথে এটির তুলনা করা হয়। এই গোলটি মৌসুমের সেরা গোলের স্বীকৃতি অর্জন করে।

দলে মধ্যমাঠের খেলোয়াড়ের ঘাটতি থাকা সত্ত্বেও ঈগলসকে অভিজ্ঞতা অর্জনের জন্য আবার ধারে ডাচ দল এনইসি নিজমেগেন দলে পাঠানো হয়। 

২০০৬ সালের ২১ ডিসেম্বর তিনি ম্যানচেস্টার ইউনাইটেড দলে ফিরে আসার সিদ্ধান্ত নেন। তিনি এনইসি দলের পক্ষে ১১টি খেলায় অংশ নিয়েছেন যার অধিকাংশই বদলী হিসেবে। ২০০৭ সালের ১৩ মার্চ মার্সেলো লিপ্পির ইউরোপীয় একাদশের সাথে ম্যানচেস্টার ইউনাইটেডেের প্রীতি খেলায় তিনি দ্বিতীয় অর্ধে মাঠে নামেন।

২০০৭ সালের ২৮ এপ্রিল তিনি ম্যানচেস্টার ইউনাইটেড মূল দলের হয়ে প্রথম প্রিমিয়ারশিপে গোল দেন। দ্বিতীয় অর্ধে তিনি মাঠে নেমে গোল দেন যাতে ম্যানচেস্টার ইউনাইটেড ৪-২ গোলে এভারটনকে পরাজিত করে। ২০০৭ সালের ২০ জুলাই ম্যানচেস্টার ইউনাইটেডেের এশিয়ান ট্যুরে তিনি কয়েকটি দর্শনীয় গোল করেন। ২০০৭-০৮ মৌসুমে তিনি প্রথম একাদশে অন্তুর্ভুক্ত হবার চেষ্টা চালাচ্ছেন

তথ্যসূত্র
---------

1. ↑  Webber poised for Watford
2. ↑  Leeds 2-3 Man Utd
3. ↑  Baggies bounce United out
4. ↑  Eagles moves to Watford on loan
5. ↑  Watford 2-0 Gillingham
6. ↑  Owls swoop to take Eagles on loan
7. ↑  Sheff Wed 1-0 Leeds
8. ↑  Eagles returns to Hornets on loan
9. ↑  Watford 1-0 Stoke
10. ↑  Brighton 0-1 Watford
11. ↑  Deadline deals as they happened
12. ↑  Man Utd gain work permit for Dong
13. ↑  "Eagles hoping to soar"। manutd.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৯।

বহিঃসংযোগ
---------

* সকারবেসে ক্রিস ইগলস (ইংরেজি) উইকিউপাত্তে এটি সম্পাদনা করুন
* Official Manchester United profile
**জন হ্যারি** (ইংরেজি: John Harry; জন্ম: ১ আগস্ট, ১৮৫৭ - মৃত্যু: ২৭ অক্টোবর, ১৯১৯) ভিক্টোরিয়ার বলারাত এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট
---------------------

১৮৮৩-৮৪ মৌসুম থেকে ১৮৯৭-৯৮ মৌসুম পর্যন্ত জন হ্যারি’র প্রথম-শ্রেণীর খেলোয়াড়ী জীবন চলমান ছিল। জন হ্যারি প্রকৃতই কার্যকরী খেলোয়াড় হিসেবে ক্রিকেটে নিজেকে পরিচিত করেছিলেন। চমৎকার ডানহাতি ব্যাটসম্যান, উপযুক্ত অফ স্পিনার, দক্ষ উইকেট-রক্ষক ও মিড-অফ অঞ্চলের দিকে দৃষ্টিনিবদ্ধকারীর ভূমিকায় অবতীর্ণ হয়েছিলেন।

১৮৯০ সালে স্বল্প কয়েকটি খেলায় অংশগ্রহণের পর ইস্ট মেলবোর্ন দলের বাইরে অবস্থান করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন হ্যারি। ১১ জানুয়ারি, ১৮৯৫ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

বেশ কয়েকবার অস্ট্রেলিয়া দলের সংরক্ষিত খেলোয়াড় হিসেবে বিদেশ গমন করেন। অনেকটা অপ্রত্যাশিতভাবে ১৮৯৪-৯৫ মৌসুমে মেলবোর্নে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৮৯৬ সালে ইংল্যান্ড সফরের জন্যে তাকে রাখা হয়। সাধারণ জনগণ তাকে জাতীয় দল থেকে বাদ দেয়ার বিষয়টি হাঁটুর আঘাতের কারণে জানলেও গোপনে দলে ভোটাভুটিতে বাদ দেয়া হয়। অস্ট্রেলিয়ান ক্রিকেট কাউন্সিলের কাছ থেকে £১৮০ পাউন্ড-স্টার্লিং লাভের মাধ্যমে সমঝোতায় আসেন।

ইংল্যান্ডে অবস্থান
------------------

নিজ উদ্যোগে ইংল্যান্ডে চলে যান। সেখানে লর্ডসের মাঠ কর্মকর্তার দায়িত্ব পালন করেন। ঐ পর্যায়ে তার বয়স ছিল ৪০। তাসত্ত্বেও কিছুটা সফলতার স্বাক্ষর রাখেন। দেশে ফিরে আসার পর দেড় মৌসুম ভিক্টোরিয়ার পক্ষে খেলেছিলেন। ক্রিকেটের পাশাপাশি বেসবসল খেলোয়াড় হিসেবেও নিজেকে পরিচিতি ঘটিয়েছিলেন।

২৭ অক্টোবর, ১৯১৯ তারিখে ৬২ বছর বয়সে ভিক্টোরিয়ার ক্যান্টারবারি এলাকায় জন হ্যারি’র দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ৩ এপ্রিল ২০২০।

আরও দেখুন
---------

* জ্যাক ওরেল
* আর্থার কনিংহ্যাম
* এক টেস্টের বিস্ময়কারী
* অস্ট্রেলীয় টেস্ট ক্রিকেটারদের তালিকা
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

বহিঃসংযোগ
---------

* ইএসপিএনক্রিকইনফোতে জন হ্যারি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জন হ্যারি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**চৌধুরী আফজাল হক** (১৮৯৯-৮ জানুয়ারী ১৯৪২) একজন মানবতাবাদী লেখক  , মজলিস-এ-আহরার-ই-ইসলামের সহ-প্রতিষ্ঠাতা,  এবং ভারতীয় উপমহাদেশের ইতিহাসে একজন মুসলিম পরিবারে জন্মগ্রহণকারী প্রবীণ রাজনৈতিক ব্যক্তিত্ব । তিনি পাঞ্জাবের দরিদ্র এবং প্রতিনিধিত্বহীনদের জন্য কাজ করেছিলেন। তিনি সৈয়দ আতা উল্লাহ শাহ বুখারীকে নিয়ে আহরার প্রতিষ্ঠা করেন । তিনি পাঞ্জাব বিধানসভার তিনবার নির্বাচিত হয়েছিলেন। তিনি ভারতের আইনসভার সদস্য ছিলেন। 

তিনি মুফাক্কির-ই-আহরর "আহরার পার্টির চিন্তাবিদ" হিসাবে পরিচিত ছিলেন। তিনি যেমন অনেক বই লিখেছেন *জিন্দেগি*, *মেহবু-ই-খুদা,* *দীন-ই-ইসলাম,* *আজাদী-ই-হিন্দ,* *মেরা আফসানাহ,* *জাওয়াহারাত,* *মাশুকি-ই-পাঞ্জাব,* *শাহোর,* *দিহতিল রোমানপাকিস্তান ও অস্পৃশ্যতার,* *Taareekh-ই আহরার,* *দুনিয়া dozakh পারে,* *ইসলাম ও সমাজতন্ত্র,* ইত্যাদি।

মৃত্যু
------

আফজাল ১৯৪৮ সালের ৮ জানুয়ারি পাকিস্তানের লাহোরে মারা যান।

তথ্যসূত্র
---------

1. ↑  Attaul Haq Qasmi (সেপ্টেম্বর ১, ২০১২)। "Chaudhry Afzal Haq marhoom aur punjab hakumat"। *PakColumnist*। ২৬ জুন ২০১৫ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১২।
2. ↑  Tanwar, Raghuvendra (১৯৯৯)। *Politics of sharing power: the Punjab Unionist Party, 1923–1947*। Manohar Publishers & Distributors। পৃষ্ঠা 80। আইএসবিএন 978-81-7304-272-0।
**ফ্রান্সিস্কো গার্সা গুতিয়েরেস** (স্পেনীয়: Francisco Garza Gutiérrez; ১৪ মার্চ ১৯০৪ – ৩০ অক্টোবর ১৯৬৫) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১১ মৌসুম অতিবাহিত করে অবসর গ্রহণ করেছিলেন।

১৯৩০ সালে, গুতিয়েরেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

ব্যক্তিগত জীবন
--------------

ফ্রান্সিস্কো গার্সা গুতিয়েরেস ১৯০৪ সালের ১৪ই মার্চ তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৫ সালের ৩০শে অক্টোবর তারিখে ৬১ বছর বয়সে মৃত্যুবরণ করেছেন। তার ভাই রাফায়েল গার্সা গুতিয়েরেসও একজন ফুটবল খেলোয়াড় ছিলেন; যিনি তার সাথেই আমেরিকার হয়ে খেলেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| মেক্সিকো | ১৯৩০ | ১ | ০ |

তথ্যসূত্র
---------

1. ↑  "Francisco Garza Gutiérrez"। *ট্রান্সফারমার্কেট*।

বহিঃসংযোগ
---------

* ফ্রান্সিস্কো গার্সা গুতিয়েরেস – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে ফ্রান্সিস্কো গার্সা গুতিয়েরেস (ইংরেজি) উইকিউপাত্তে এটি সম্পাদনা করুন
**ফ্রান্সিস** হল বাংলা কিশোরসাহিত্যের জনপ্রিয় একটি কাল্পনিক চরিত্র। এটির স্রষ্টা শিশুসাহিত্যিক অনিল ভৌমিক।

চরিত্রচিত্রণ
------------

ফ্রান্সিস জাতিতে ভাইকিং এবং সমুদ্র অভিযাত্রী। সে সারা পৃথিবীর সাগর - মহাসাগরে ঘুরে বেড়ায় বন্ধুদের নিয়ে গুপ্তধন উদ্ধারের নেশায়। ভাইকিংরা মূলত জলদস্যু ও যোদ্ধা জাতি হিসেবে পরিচিত হলেও ফ্রান্সিস ও তার বন্ধুদের জলদস্যুতা করতে দেখা যায়না। সোনাদানা বা গুপ্তধনের প্রতি লোভও নেই। তারা যা উদ্ধার করে সেদেশের রাজা বা স্থানীয়দের দিয়ে দেয়। অজানাকে জানার নেশায় দেশে দেশান্তরে ফ্রান্সিস ঘুরে বেড়ায়। সে অত্যন্ত বুদ্ধিমান একজন নাবিক, একাধিক ভাষা জানে। তার স্ত্রীর নাম রাজকুমারী মারিয়া। নিকট বন্ধুরা ফ্রান্সিসকে দলপতি বলে মানে এবং ফ্রান্সিসও ভীষণ বন্ধুবৎসল। অন্যান্য ভাইকিং বন্ধুদের মধ্যে ফ্রান্সিসের সংগে সর্বদা দেখা যায় বিস্কো, শাঙ্কো, নজরদার পেড্রো ও হ্যারি কে। বহুবার তারা বিভিন্ন দেশের কারাগারে বন্দী হয়েছে কিন্তু জেল ভেঙ্গে বা প্রহরীর চোখ এড়িয়ে ফ্রান্সিসেরা পালাতে দক্ষ।

কাহিনী
------

অনিল ভৌমিকের লেখা ফ্রান্সিসের অভিযান কাহিনীগুলি শিশু কিশোরদের কাছে অত্যন্ত জনপ্রিয়। মৃত্যুর আগে পর্যন্ত লেখক অজস্র ফ্রান্সিসের রোমাঞ্চকর কাহিনী লিখে গিয়েছেন। পুজোসংখ্যা শুকতারা ও আনন্দমেলায় ফ্রান্সিসের গল্প নিয়মিত প্রকাশিত হয়েছে। শুকতারা পত্রিকায় ধারাবাহিকভাবে ফ্রান্সিসের প্রথম কাহিনী 'সোনার ঘণ্টা' বের হয়। পরে দেব সাহিত্য কুটির থেকে বই আকারে প্রকাশিত হলে সাড়া ফেলে বাংলা কিশোর পাঠক মহলে। এর পর হীরের পাহাড়, মুক্তোর সমুদ্র, মনিমানিক্যের জাহাজ, বিষাক্ত উপত্যকা, চিমাকার দেবরক্ষী, কাউন্ট রজারের গুপ্তধন, সম্রাটের রাজকোষ, যীশুর কাঠের মুর্তি, রাজা ওভিড্ডোর তরবারি, স্বর্নখনির রহস্য, রাজা আলফ্রেডের স্বর্নখনি, সিয়োভরের রত্ন ভান্ডার, মৃত্যুসায়রে ফ্রান্সিস, ইত্যাদি উপন্যাসগুলি বই আকারে বের হয়েছে। অধিকাংশ বই এর প্রচ্ছদ ও অন্যান্য ছবি একেছেন বিখ্যাত কার্টুনিস্ট ও কমিক্স শিল্পী নারায়ণ দেবনাথ।

ফ্রান্সিস কাহিনীর তালিকা
------------------------

|  |  |  |  |
| --- | --- | --- | --- |
| * সোনার ঘণ্টা
* হীরের পাহাড়
* মুক্তোর সমুদ্র
* তুষারে গুপ্তধন
* রূপোর নদী
* বিষাক্ত উপত্যকা
* মনিমানিক্যের জাহাজ
* চিকামার দেবরক্ষী
* চুনীপান্নার রাজমুকুট
* কাউন্ট রজারের গুপ্তধন
* যোদ্ধামূর্তি রহস্য
* রানীর রত্নভাণ্ডার
 | * যীশুর কাঠের মূর্তি
* মাজোরকা দ্বীপে ফ্রান্সিস
* চার্লদের স্বর্ণসম্পদ
* রূপোর চাবি
* ভাঙা আয়নার রহস্য
* সম্রাটের রাজকোষ
* রত্নহার উদ্ধারের ফ্রান্সিস
* রাজা ওভিড্ডোর তরবারি
* চিচেন ইতজার রহস্য
* পাথরের ফুলদানি
* স্বর্ণখনির রহস্য
* হীরক সিন্দুকের সন্ধানে
 | * সোনার ঘর
* শায়িত দেবতাদের মন্দির
* গর্ভগৃহে ধনভাণ্ডার
* রাজা আলফ্রেডের স্বর্ণখনি
* সোনার সিংহাসন
* সিয়োভরের রত্নভাণ্ডার
* মৃত্যুসায়রে ফ্রান্সিস
* সুলতান হানিফের রত্নভাণ্ডার
* অভিশপ্ত দ্বীপে ফ্রান্সিস
* রাজা ম্যাগনামের পান্ডুলিপি
* আবু হামিদের রোজনামচা
* ইবু সলোমানের রত্নভাণ্ডার
 |  |

তথ্যসূত্র
---------

1. 1 2  প্রথম খন্ড, অনিল ভৌমিক (১৯৯০)। *ফ্রান্সিস সমগ্র*। কলকাতা: উজ্জ্বল সাহিত্য মন্দির।
2. ↑  ফ্রান্সিস সমগ্র - অনিল ভৌমিক - উজ্জ্বল সাহিত্য মন্দির কলিকাতা
"**মাইন্ড ইয়োর ওন বিজনেস**" (ইংরেজি: Mind your own business) একটি সাধারণ ইংরেজি প্রবাদ যার মাধ্যমে অন্যদের গোপনীয়তাকে সম্মান দেওয়ার বিষয়টি বোঝায়‌। এটি পরামর্শ দেয় যে একজন ব্যক্তির উচিত নিজেকে প্রভাবিত করে না বা নিজে সম্পৃক্ত নয় এমন বিষয়ে যেকোন হস্তক্ষেপ বন্ধ করা। প্রাসঙ্গিকভাবে, এটি প্রায়শই অন্যদের উদ্বেগ বা মন্তব্যখণ্ডন, প্রত্যাখ্যান, উপেক্ষা বা নিরুৎসাহিত করার জন্য একটি মন্তব্য হিসাবে তর্ক বা বিবাদে ব্যবহৃত হয়। এর সংক্ষিপ্ত রূপ এমওয়াইওবি (ইংরেজি: **MYOB**)।

উৎপত্তি
-------

অধিকাংশ আধুনিক ধর্মতত্ত্ববিদ বিশ্বাস করেন না যে "মাইন্ড ইয়োর ওন বিজনেস" বাক্যাংশটি সরাসরি বাইবেল থেকে এসেছে,[] যদিও বাইবেলে একইরকম কিছু দেখা যায় যেখানে সেন্ট পল *থেসালোনিকির গির্জাকে* খ্রীষ্টীয় জীবনের একটি উপায় হিসাবে তার নির্দেশাবলীতে বাস করার এই পদ্ধতি সম্পর্কে বলেন (আই থিষলনীকীয় ৪:১১)। উল্লেখিত গ্রিক বাক্যাংশটি πράσσειν τὰ ἴδια, যার অনুবাদ "নিজেকে পরিচালনা করুন" (ইংরেজি: ম্যানেজ ইয়োলসেলফ)।

১৭৯২ সালের মুদ্রা আইনের অধীনে মার্কিন যুক্তরাষ্ট্র কর্তৃক প্রণীত মুদ্রাগুলির প্রথমটিতে একদিকে "মাইন্ড ইয়োর বিজনেস" শব্দগুলি উল্লেখ ছিল।

বিংশ শতাব্দী
------------

ক্লাসিক বিজ্ঞান কল্পকাহিনী গল্প "*...অ্যান্ড দ্যান দেয়ার ওয়ার নান*"-এ, লেখক এরিক ফ্র্যাঙ্ক রাসেল "মাইন্ড ইয়োর ওন বিজনেস" কে "এমওয়াইওবি" বা "মায়োব!" হিসাবে সংক্ষিপ্ত করেছেন, যা স্বাধীনতাবাদী গ্যান্ডসের গ্রন্থে নাগরিক অবাধ্যতার একটি ফর্ম হিসাবে ব্যবহৃত হয়েছিল। পরবর্তীতে রাসেলের ছোট গল্পটি তার ১৯৬২ সালের উপন্যাস *দ্য গ্রেট এক্সপ্লোশন*-এ অন্তর্ভুক্ত করা হয়।

তথ্যসূত্র
---------

1. ↑  "1 Thessalonians 4:11-12 NIV"। biblegateway.com। সংগ্রহের তারিখ ২০১২-০৩-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "'And Then There Were None' by Eric Frank Russell"। *www.abelard.org*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Theidioms.com, Origins of common sayings - Mind Your Own Beeswax
* Abelard.org, And Then There Were None (relevant excerpt of *The Great Explosion*)
**পাইলড্রাইভার** একটি যৌন আসন বা কায়দাগত অবস্থান। প্রকৃত পাইল ড্রাইভার-এর নিম্নাভিমুখী গতির সাথে সাদৃশ্য অনুসারে এরূপ নামকরণ করা হয়েছে।

সুবিধা-অসুবিধা
--------------

যদিও উভয় অংশগ্রহণকারীর পক্ষে অবস্থানটি বেশ কঠিন, তবে এটি বিশেষত গ্রহণকারীর জন্য, যারা সম্মুখে বাঁকা হতে পারেন না, তাদের জন্য কিছুটা সুবিধাজনক।

এই অবস্থানটি সেইসব অংশীদারদের জন্য উপযুক্ত যারা সাধারণ সচরাচর প্রচলিত আসন বা অবস্থানে যৌনসম্ভোগে ক্লান্ত হয়ে পড়েছেন।

কৌশল
----

গ্রহণকারী তার পিঠের উপর ভর করে চিত হয়ে শুয়ে বার্চের অবস্থান নেয় এমনভাবে যাতে পা সোজা হয়ে থাকে এবং যতটা সম্ভব উপরে উঠে। প্রেরণকারী ব্যক্তি পায়ে ভর করে দাঁড়ায়, তার এক পা সোজা, অন্য একটি হাঁটু বাঁকানো এবং সহায়ক কোনো দেয়াল বস্তু তার পাশে থাকে। সে তার গ্রহণকারী অংশীদারটির একটি পা কাঁধে করে বাহুতে ফেলে দেয়। গ্রহণকারী তার দ্বিতীয় পায়ে প্রেরণকারীর শরীরে চাপ দেয়। প্রেরণকারী এক হাত দিয়ে গ্রহণকারীর হাঁটু ধরে এবং গ্রহণকারী প্রেরণকারীী পা ধরে থাকে এবং তার ঊরুসন্ধিতে আদর করে। এই অবস্থায় প্রেরণকারী অংশীদার উপরে দাঁড়িয়ে তার লিঙ্গ বা অন্য কোনও বস্তু নীচের দিকে গ্রহণকারী অংশীদারের যোনি বা মলদ্বারে প্রবেশ করান।

তথ্যসূত্র
---------

1. ↑  Hartley, Nina; Levine, I. S. (২০০৬-১০-২৪)। *Nina Hartley's Guide to Total Sex*। Penguin। পৃষ্ঠা 92–। আইএসবিএন 978-1-58333-263-4। সংগ্রহের তারিখ ২৮ জুলাই ২০১১।
2. ↑  Taormino, Tristan (২০০৬-০১-১০)। *The Ultimate Guide to Anal Sex for Women*। Cleis Press। পৃষ্ঠা 111–। আইএসবিএন 978-1-57344-221-3। সংগ্রহের তারিখ ২৮ জুলাই ২০১১।
3. ↑  Patrick, Tera; Borzillo, Carrie (২০০৯-১২-৩১)। *Sinner Takes All: A Memoir of Love, & Porn*। Penguin। পৃষ্ঠা 63–। আইএসবিএন 978-1-59240-522-0। সংগ্রহের তারিখ ২৮ জুলাই ২০১১।
4. 1 2  "Sex position #208 - Cello. Kamasutra"। *SexPositions.Club* (ইংরেজি ভাষায়)। ২০১৬-০৪-০৪। সংগ্রহের তারিখ ২০২০-০৭-২৩।

| * দে
* স
যৌনাসনসমূহ |
| --- |
| আসনের তালিকা | 
* ৬৯
* কোইটাল প্রান্তিককরণ কৌশল
* ডগি স্টাইল
* পার্শ্বিক কোইটাল অবস্থান
* স্তন সঙ্গম
* মিশনারি
* পাইলড্রাইভার
* সিজরিং
* সপ্তম ভঙ্গি
* চামচ
* স্প্রেডঈগল
* সাসপেন্ডেড কংগ্রেস
* ত্রয়ী
* শীর্ষে নারী

 |
| যৌন সারগ্রন্থ | 
* *আনাঙ্গা রাঙ্গা*
* *যৌনতা সম্পর্কে আপনি সর্বদা সবকিছু জানতে চেয়েছেন\* (\*কিন্তু জিজ্ঞাসা করতে ভীত ছিলেন)*
* *সহায়িকা*
* *সঙ্গমের আনন্দ*
* *কামসূত্র*
* *দ্য পারফিউম্‌ড গার্ডেন*
* *রাটেরিহাসিয়া*

 |
**চিনা বটেরা** বা **বৃষ্টি বটেরা** (*Coturnix coromandelica*) (ইংরেজি: Rain Quail) ফ্যাজিয়ানিডি (Phasianidae) গোত্র বা পরিবারের অন্তর্গত কোটারনিক্স (Coturnix) গণের এক প্রজাতির বুনো কোয়েল। এরা দক্ষিণ ও দক্ষিণ-পূর্ব এশিয়ার স্থানীয় পাখি। প্রায় ২৯ লক্ষ বর্গ কিলোমিটারএলাকা জুড়ে এদের আবাস। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। বিগত কয়েক বছরে এরা সংখ্যায় বাড়েনি আবার আশঙ্কাজনক হারে কমেও যায় নি।

বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

বিস্তৃতি
--------

স্ত্রী চিনা বটেরা, মহারাষ্ট্র, ভারত
বাংলাদেশ, ভারত, পাকিস্তান, শ্রীলঙ্কা, মিয়ানমার, কম্বোডিয়া, থাইল্যান্ড, ভিয়েতনাম ও নেপাল জলার তিতিরের প্রধান আবাসস্থল।

বিবরণ
-----

পুরুষ চিনা বটেরা, মহারাষ্ট্র, ভারত
চিনা বটেরার আকৃতি প্রকৃতি প্রায় সাধারণ গৃহপালিত কোয়েলের মতই। এদের পালক মেটে রঙের। মাথা গাঢ় বর্ণের তাতে অনেকগুলো সাদা দাগ। সাদা মোটা ভ্রু ঘাড়ে গিয়ে ঠেকেছে আর চোখ-ডোরা ঠোঁটে গিয়ে ঠেকেছে। পিঠ আর ডানা সাদা দাগযুক্ত। বুকে অনেকটুকু অংশ ঘিরে কালো দাগ থাকে। চোখ বাদামী বর্ণের, পা সাদা, ঠোঁট সীসা বর্ণের। এমনিতে স্ত্রী ও পুরুষ বটেরা দেখতে একই রকম, তবে পুরুষের কালো দাগটি বেশি বড়। জলার তিতিরের দৈর্ঘ্য কমবেশি ১৮ সেন্টিমিটার।

আচরণ
----

গ্রীষ্মমণ্ডলীয় ঘাসবন আর পাহাড়ী শুষ্ক বনাঞ্চল চিনা বটেরার পছন্দের বিচরণস্থল। বাদাম, ঘাস ও আগাছার বীজ, পোকামাকড় আর তাদের লার্ভা এদের প্রধান খাদ্য। বালুতে গোসল করতে পছন্দ করে। পুরুষ বটেরা বেশি ডাকে। সাধারণত পর পর দুইবার *হুইট-হুইট* শব্দে ডাকে। অনেক সময় ধাতব *চ্রিঙ্ক-চ্রিঙ্ক* শব্দে ডাকে। সকাল আর সন্ধ্যায় বেশি ডাকে। প্রজনন ঋতুতে রাতেও ডাক শোনা যায়।

প্রজনন
------

সাধারণত বর্ষাকাল এদের প্রজনন ঋতু। স্থানভেদে প্রজনন ঋতুর বিভিন্নতা দেখা যায়। তবে মার্চ থেকে অক্টোবর এদের প্রজনন ঋতু। ফসলের গোড়ায়, তৃণভূমির ছোট খাদ, ছোট ঝোপঝাড় কিংবা সমতল ঘাসবনে এরা বাসা করে। বাসা বানানো হয় ঘাসের ডগা দিয়ে। বাসা বানানো শেষে ৪ থেকে ৬টি ডিম পাড়ে, এর বেশিও ডিম পাড়ে। এক বাসায় অন্য স্ত্রী বটেরাও এসে ডিম পাড়ে। ১৬ থেকে ১৯ দিন পর ডিম ফুটে ছানা বের হয়। ছানা ফোটার পর বাবা বটেরা অনেক আগ্রাসী হয়ে ওঠে। স্ত্রী ও পুরুষ বটেরা দুজনেই ছানা প্রতিপালন করে। ছানারা আট মাস বয়স পর্যন্ত বাবা-মার সাথে থাকে।

বহিঃসংযোগ
---------


উইকিমিডিয়া কমন্সে **চিনা বটেরা** সংক্রান্ত মিডিয়া রয়েছে।

* The Internet Bird Collection, চিনা বটেরার আলোকচিত্র ও ডাক।
* কয়েল পাখির পালার আগে যেই বিষয় গুলো জানা দরকার, রোগ, খাবার, পালন পদ্ধতি  ওয়েব্যাক মেশিনে আর্কাইভকৃত ৬ ফেব্রুয়ারি ২০২১ তারিখে
* 
* 


উইকিপ্রজাতিতে-এ বিষয় সম্পর্কিত তথ্য রয়েছে: ***চিনা বটেরা***

তথ্যসূত্র
---------

1. 1 2  *বাংলাদেশের পাখি*, রেজা খান, বাংলা একাডেমী, ঢাকা (২০০৮), পৃ. ৩২৯।
2. ↑  *Coturnix coromandelica*  ওয়েব্যাক মেশিনে আর্কাইভকৃত ২৩ অক্টোবর ২০১৫ তারিখে, BirdLife International এ চিনা বটেরা বিষয়ক পাতা।
3. 1 2  *Coturnix coromandelica*[*স্থায়ীভাবে অকার্যকর সংযোগ*], The IUCN Red List of Threatened Species এ চিনা বটেরা বিষয়ক পাতা।
4. ↑  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: পাখি*, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৪-৫।
5. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৮
6. 1 2  *Coturnix coromandelica*, Encyclopedia of Life, চিনা বটেরা বিষয়ক পাতা।
**সুলতান খামিস জামান** একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম **ওনেসফোর এনকুনজিমানা**। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ।

প্রাথমিক জীবন
-------------

২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন।

পেশা জীবন
---------

২০০০ সালে অনুষ্ঠিত বিশ্ব জুনিয়র অ্যাথলেটিক্স চ্যাম্পিয়নশিপ সুলতান খামিস জামানের প্রথম বড় প্রতিযোগিতা ছিল, যেখানে তিনি ৫,০০০ মিটারে নবম স্থান লাভ করেছিলেন। এই প্রতিযোগিতা অনুষ্ঠিত হয়েছিল চিলির সান্তিয়াগোতে।

তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন।

অর্জন
-----

২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন।

তথ্যসূত্র
---------

1. ↑  Hendrix, Ivo (2010-02-26). Matebo, Belete sisters the favourites in Diekirch Eurocross. IAAF. Retrieved on 2010-03-01.
2. ↑  Hendrix, Ivo (2010-03-01). Nkuzimana and Mimi Belete the strongest in Diekirch. IAAF. Retrieved on 2010-03-01.
**দি বেঙ্গলি** ব্রিটিশ ভারতের কলকাতা থেকে ইংরেজি ভাষায় প্রকাশিত একটি সংবাদপত্র। এটি ১৮৬২ থেকে ১৯৩১ সাল পর্যন্ত প্রকাশিত হয়। সুরেন্দ্রনাথ বন্দ্যোপাধ্যায় পত্রিকাটির প্রথম সম্পাদক ছিলেন।

ইতিহাস
------

১৮৬২ সালে গিরিশচন্দ্র ঘোষ কলকাতায় ইংরেজি ভাষার সংবাদপত্র হিসাবে *দি বেঙ্গলি* প্রতিষ্ঠা করেন। দৈনিক সংবাদপত্র হিসেবে যাত্রা শুরু করলেও পরবর্তীকালে এটি সাপ্তাহিকীতে পরিণত হয়। ১৯৩১ সালে *ক্যালকাটা ইভিনিং নিউজ* নামে পত্রিকাটির শহর কেন্দ্রীক সান্ধ্যকালীন সংখ্যা বের করা শুরু হয় তবে মফস্বল সংখ্যা দি বেঙ্গলি নামেই তার পরিচিত ছিল। এ দুধরনের সংখ্যা ১৯৩২ সাল থেকে একত্রিত হয়ে একটি পত্রিকায় পরিনত হয় এবং নতুন নাম রাখা হয় *স্টার অব ইন্ডিয়া*।

প্রকাশনার শুরু থেকেই *দি বেঙ্গলি* ভারতীয় জাতীয়তাবাদী আন্দোলনে গুরুত্বপূর্ণ ভূমিকা পালন করেছে। অ্যাংলো-ভারতীয় সম্প্রদায়ের বাড়াবাড়ি, ইলবার্ট বিল, জাতিগত সমাজসমূহের সংরক্ষণ, ভূমিসন্বন্ধীয় সম্পর্কাবলি, দুর্ভিক্ষ ও সমকালীন সামাজিক আন্দোলনসমূহ সম্পর্কে এর সুস্পষ্ট মতামত ঐ সময়কার জনমতকে প্রবলভাবে প্রভাবিত করে। সুরেন্দ্রনাথ ব্যানার্জী এর সম্পাদক হিসাবে দায়িত্ব পালন করেন। এটি ১৯শ শতকের শেষের দিকে এবং ২০শ শতকের গোড়ার দিকে সর্বাধিক প্রচারিত সাপ্তাহিক সংবাদপত্র ছিল। কিন্তু সুরাট সম্মেলনের (১৯০৭) পর কংগ্রেসে ভাঙ্গন সৃষ্টি হলে পত্রিকাটি বিভক্ত কংগ্রেসের মধ্যপন্থীদের সমর্থন করে। কাগজটি স্বদেশী আন্দোলনের মতো আন্দোলনের ক্ষেত্রে মধ্যপন্থা নীতি গ্রহণ করে ফলে সংবাদপত্রের জনপ্রিয়তা হ্রাস পায়। ১৯২৫ সালে সুরেন্দ্রনাথ বন্দ্যোপাধ্যায়ের মৃত্যুর পরে সংবাদপত্রের প্রচার আরও কমে যায়। ১৯৩১ সালে পত্রিকাটি দুটি সংস্করণে বিকশিত হয়, সকালের সংস্করণটিকে *দ্য বেঙ্গালি* বলা হতো, এটি মহানগরী অঞ্চলের জন্য প্রকাশিত হতো, আর গ্রামীণ অঞ্চলের জন্য *ক্যালকাটা ইভিনিং নিউজ* নামে সান্ধ্য সংস্করণ প্রকাশিত হতো। শেষ পর্যন্ত *দি বেঙ্গলি* পত্রিকাটি সেই বছরই বন্ধ হয়ে যায়। ১৯৩২ সালে দুটি সংস্করণকে একীভূত করা হয় এবং *দি স্টার অব ইন্ডিয়া* নামকরণ করা হয়।

তথ্যসূত্র
---------

1. 1 2  "বেঙ্গলি, দি"। *বাংলাপিডিয়া*। ৫ মে ২০১৪। ১ জুন ২০২০ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২০।
বিশ্ব মানচিত্রে ২০১৩ সালের মানব উন্নয়ন সূচক (কোয়ার্টাইল হিসাবে)।

|  |  |
| --- | --- |
|   বহু বেশি |   কম |
|   বেশি |   তথ্য নাই |
|   মধ্যম |  |

বিশ্ব মানচিত্রে মানব উন্নয়ন সূচক (২০১২ সালের তথ্য অনুসারে, প্রকাশ- ১৪ মার্চ ২০১৩)

|  |  |  |
| --- | --- | --- |
|   ০.৯০০০ বা বেশি
  ০.৮৫০-০.৮৯৯
  ০.৮০০-০.৮৪৯
  ০.৭৫০-০.৭৯৯
  ০.৭০০-০.৭৪৯ |   ০.৬৫০-০.৬৯৯
  ০.৬০০-০.৬৪৯
  ০.৫৫০-০.৫৯৯
  ০.৫০০-০.৫৪৯
  ০.৪৫০-০.৪৯৯ |   ০.৪০০-০.৪৪৯
  ০.৩৫০-০.৩৯৯
  ০.৩৪৯ বা কম
  তথ্য নেই |

**মানব উন্নয়ন প্রতিবেদন** (ইংরেজি: Human Development Report) হল জাতিসংঘ উন্নয়ন প্রকল্পের (United Nations Development Programme) উদ্যোগে সদস্য রাষ্ট্রসমূহের মানব উন্নয়নের ওপর প্রকাশ করা বাত্‌সরিক প্রতিবেদন। ১৯৯০ সালে পাকিস্তানি অর্থনীতিবিদ মেহবুব-উল-হক ও ভারতীয় অর্থনীতিবিদ অমর্ত্য সেনের উদ্যোগে এই প্রতিবেদন সর্বপ্রথম প্রকাশ করা হয়েছিল । তারপর থেকে প্রতিবছর এই প্রতিবেদন প্রকাশ করা হচ্ছে। এই প্রতিবেদনে মানব উন্নয়ন সূচক, দরিদ্রতা উন্নয়ন সূচক ও জেন্ডার উন্নয়ন সূচকের সহায়তায় সদস্য রাষ্ট্রসমূহের মানব উন্নয়নের গতিবিধির হার পরীক্ষা করা হয়। প্রতিবছর তার ভিত্তিতে দেশসমূহের একটি তালিকা প্রস্তুত করা হয় যার থেকে দেশসমূহে মানব উন্নয়নের হার সম্পর্কে জানা যায়। উদাহরণস্বরূপ, ২০১৪ সালের প্রতিবেদনে ভারতের স্থান ছিল ১৩৫ নম্বরে। প্রতিবেদন প্রতিবছরে এক-একটি মূল বিষয় রাখা হয় এবং প্রতিবেদনটির নামকরণও সেই হিসাবেই করা হয়। ২০১৪ সালের প্রতিবেদনটির মূল বিষয় ছিল "Sustaining Human Progress:Reducing Vulnerability and Building Resilience" (মানব উন্নয়ন টেকসইকরণ : দুর্বলতা কমানো ও প্রতিরোধক্ষমতা বাড়ানো)।

তথ্যসূত্র
---------

1. ↑  "The 2013 Human Development Report – "The Rise of the South: Human Progress in a Diverse World""। HDRO (Human Development Report Office) United Nations Development Programme। পৃষ্ঠা 144–147। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৩।
2. ↑  "Human Development Report 2014"। UNITED NATIONS DEVELOPMENT PROGRAMME। সংগ্রহের তারিখ মার্চ ১৭, ২০১৫।
**ফ্রেশতা কোহিস্তানি** (১৯৯১–২৪ ডিসেম্বর, ২০২০) ছিলেন একজন আফগান নারী অধিকার কর্মী এবং একজন গণতন্ত্রকামী আইনজীবী। নারী অইকার নিয়ে লড়াই করার জন্য মাত্র ২৯ বছর বয়সে তাকে হত্যা করা হয়েছিল।

আফগানিস্তানে নারীর অধিকারের পক্ষে কোহলিস্তানি প্রায়শই রাজধানী কাবুলে বিভিন্ন অনুষ্ঠান ও কর্মসূচির আয়োজন করতেন। তিনি তার বার্তা প্রচারের জন্য প্ল্যাটফর্ম হিসাবে সামজিক যোগাযোগ মাধ্যমও ব্যবহার করেছিলেন এবং তার একদল বিশাল সংখ্যক অনুসারীও তৈরি হয়েছে।

২০২০ সালের ডিসেম্বরে আফগানিস্তানের কপিসা প্রদেশের হেসা আউয়াল কোহিস্তান জেলায় মোটরসাইকেলে করে আসা আততায়ী বন্দুকধারীরা তার বাড়ির কাছে তাকে হত্যা করেছিল। তখন তার বয়স ছিল মাত্র ২৯ বছর। এই হামলায় তার ভাইও মারা গিয়েছিলেন। হামলার পরপরই বন্দুকধারীরা পালিয়ে গিয়েছিল। মৃত্যুর আগেই তিনি হুমকি পেয়েছিলেন এবং এইমর্মে কোহিস্তানি কর্তৃপক্ষের কাছে সুরক্ষাও চেয়েছিলেন।

তথ্যসূত্র
---------

1. 1 2 3  Nisar, Naqshab (ডিসেম্বর ২৬, ২০২০)। "Afghan women's rights activist Freshta Kohistani shot dead, spoke against wave of assassinations"। *www.ibtimes.co.in*।
2. ↑  "Afghan women's rights activist, brother shot dead"। *www.aljazeera.com*।
3. ↑  "Afghan woman activist Freshta Kohistani gunned down in Kapisa province"। *Hindustan Times*। ডিসেম্বর ২৫, ২০২০।
4. ↑  Abed, Fahim (২০২০-১২-১০)। "Afghan War Casualty Report: December 2020"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০২০-১২-৩০।
**মিশর জাতীয় অনূর্ধ্ব-২৩ ফুটবল দল** (ইংরেজি: Egypt national under-23 football team; যা **মিশর অলিম্পিক ফুটবল দল** অথবা **মিশর অনূর্ধ্ব-২৩** নামেও পরিচিত) হচ্ছে আন্তর্জাতিক ফুটবলে মিশরের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম মিশরের ফুটবলের সর্বোচ্চ নিয়ন্ত্রক সংস্থা মিশরীয় ফুটবল অ্যাসোসিয়েশন দ্বারা নিয়ন্ত্রিত হয়।

৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে *আল-ফিরাইনা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিশরের রাজধানী কায়রোয় অবস্থিত। বর্তমানে এই দলের ম্যানেজারের দায়িত্ব পালন করছেন শাওকি গুরাইব। মিশর অনূর্ধ্ব-২৩ এপর্যন্ত ১১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯২৮ এবং ১৯৬৪ গ্রীষ্মকালীন অলিম্পিকে চতুর্থ স্থান অধিকার করা।

মারওয়ান মহসিন, হুসাম হাসান, শিহাব আহমদ, মুস্তফা মুহাম্মদ এবং আহমদ ইয়াসির রাইয়ানের মতো খেলোয়াড়গণ মিশরের অনূর্ধ্ব-২৩ দলের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "Egypt U23 - Club profile"। *Transfermarkt*। সংগ্রহের তারিখ ২০২১-০৭-১৯।
2. ↑  "International Cairo Stadium"। *www.cairo-stadium.org.eg*। সংগ্রহের তারিখ ২০১৭-০২-১১।

বহিঃসংযোগ
---------

* প্রাতিষ্ঠানিক ওয়েবসাইট
মানুষের বিকাশের সাথে সাথে কোষগুলি পুনরায় পরিকল্পিত করার উপায়গুলির রেখাচিত্র।
অনুকৃতি উৎপাদন পদ্ধতিতে অযৌন উপায়ে মানব শিশু সৃষ্টি করার প্রক্রিয়াকে মানব অনুকৃতি উৎপাদন বলা হয়।। পৃথিবীর প্রায় সব উন্নত দেশই ভবিষ্যত প্রজন্মকে ক্ষতিকর প্রভাব হতে রক্ষা ও মানব কল্যাণের জন্য মানব অনুকৃতি উৎপাদন নিষিদ্ধ করা হয়েছে। তবে এর পরেও কোনও কোনও দেশ বা সংস্থা গোপনে এটি পরিচালনা করছে বলে শোনা যায়। এর মাধমে বিখ্যাত বা কুখ্যাত কোন মৃত বা জীবিত ব্যক্তিকে পুনরায় সৃষ্টি করা হতে পারে বা বিকলাঙ্গ শিশু তৈরি হতে পারে এমন আশঙ্কা করেন অধিকাংশ বিজ্ঞানী।

ব্যাখ্যা
--------

মানব অনুকৃতি উৎপাদন হল অযৌম উপায়ে একটি মানুষের বংশাণুগতভাবে অবিকল প্রতিরূপ বা অনুকৃতি তৈরির প্রক্রিয়া। কিন্তু এর মানে এই না যে এটি মোনোজাইগোটিক মাল্টিপাল বার্থ অথবা প্রাণীদেহের কোষ বা দেহকলা পুনরায় সৃষ্টি করা। বর্তমানে মানব অনুকৃতি উৎপাদন বিজ্ঞানী সমাজের কাছে একটি অত্যন্ত আলোচিত এবং আলোড়ন সৃষ্টিকারী ব্যাপার। জনসাধারণের কাছে মানব অনুকৃতি বলতে কৃত্রিমভাবে তৈরি মানুষ বোঝাতে পারে। তাত্ত্বিকভাবে মানব অনুকৃতি উৎপাদনের মাধ্যমে তৈরি অপত্য ব্যক্তিটি যে পিতৃব্যক্তিটির বংশাণুগত প্রতিরূপ, তাদের বাহ্যিক রূপ হুবহু একই রকম হবে। কিন্তু তাদের আচরণ হুবহু একরকম হবে না।

আরও দেখুন
---------

* ক্লোনাইড

টেমপ্লেট:সংশোধন চলছে
**মিশকাল মসজিদ** (মালয়ালম: മിശ്കാൽ പള്ളി, ভিন্ন বানানে **Mithqal Mosque**) হল একটি মধ্যযুগীয় মসজিদ যা দক্ষিণ ভারতের মালাবার উপকূলে কালিকটে অবস্থিত। মসজিদটি, কেরালার মধ্যযুগীয় কয়েকটি মসজিদের মধ্যে একটি। এটি কেরালার একটি গুরুত্বপূর্ণ সাংস্কৃতিক, ঐতিহাসিক এবং স্থাপত্য নিদর্শন হিসাবে বিবেচিত হয়।
মসজিদটি ১৪ শতকে মুসলিম বণিক-জাহাজের মালিক (নাখুদা) দ্বারা নির্মিত হয়েছিল। মিশকাল - ১৩৪০-এর দশকে কালিকটে সক্রিয় - "ভারত, চীন, ইয়েমেন এবং পারস্যের সাথে বাণিজ্য" করার জন্য "মহা সম্পদ" এবং একটি জাহাজের বহর ছিল। নাখুদা নামে পরিচিত জাহাজ মালিকরা মধ্যযুগীয় ভারত মহাসাগরীয় বিশ্বের ধনী ব্যবসায়ীদের মধ্যে ছিলেন।

মিশকাল মসজিদটি কালিকট-এর থেক্কেপুরম সৈকতের একটি অংশ কুট্টিচিরা এলাকায় অবস্থিত।

মসজিদের আরেকটি দৃশ্য
১৫১০ সালের জানুয়ারিতে, আলবুকার্কের কালিকটে পর্তুগিজ আক্রমণে মসজিদটি আংশিকভাবে পুড়িয়ে দেওয়া হয়েছিল যা জামোরিনের প্রাসাদও দখল করেছিল। পরে জামোরিনের নায়ার সৈন্যরা ৩০০ থেকে ৫০০ পর্তুগিজদের দ্বারা আক্রমণটি প্রতিহত করে এবং বাকিরা খুব কমই বেঁচে যায়। মসজিদের উপরের তলাগুলো এখনও সেই ক্ষতির কিছু চিহ্ন প্রদর্শন করে। মিশকাল মসজিদের মূলত পাঁচটি তলা ছিল। এটি ১৫৭৮/৭৯ সালে পুনর্নির্মিত হয়েছিল ১৫১০ সালের অগ্নিসংযোগের পরে এবং এখন এর চারটি গল্প রয়েছে। কেরালার অনুরূপ মধ্যযুগীয় মসজিদগুলির জন্য সাধারণ, এটিতে কোন কপোলা এবং মিনার নেই এবং প্রচুর পরিমাণে কাঠ ব্যবহার করা হয়।

মিশকাল মসজিদ
কুট্টিচিরা ট্যাংক নামে পরিচিত একটি বড় ট্যাঙ্ক মসজিদের সাথে সংযুক্ত। মসজিদটিতে ৪৭টি দরজা, ২৪টি খোদাই করা স্তম্ভ এবং একটি বড় প্রার্থনা হল-ঘর রয়েছে যেখানে প্রায় ৪০০ জন লোক বসতে পারে। প্রার্থনা হল-ঘরটি ভালো বায়ুচলাচল এবং সুন্দর মোটিভ সহ এতে একটি কাঠের ছাদ রয়েছে।

তথ্যসূত্র
---------

1. 1 2 3  Prange, Sebastian. ''Monsoon Islam: Trade and Faith on the Medieval Malabar Coast". Cambridge University Press, 2018. 78-81. 135-36.
2. 1 2 3  "Mishkal Mosque at Kuttichira"। ২০০৯-০৪-২৬ তারিখে মূল থেকে আর্কাইভ করা। সংগ্রহের তারিখ ২০০৯-১১-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Prange, Sebastian. ''Monsoon Islam: Trade and Faith on the Medieval Malabar Coast". Cambridge University Press, 2018. 78- 81.
4. ↑  Dale, Stephen Frederick (সম্পাদক), "Portuguese attack on Calicut", *Islamic Society in the South Asian Frontier* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Mishkal Mosque"। Archived from the original on ২৯ সেপ্টেম্বর ২০০৮। সংগ্রহের তারিখ ২০০৯-১১-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ইউআরএল ফিট নয় (link)

বহিঃসংযোগ
---------


উইকিমিডিয়া কমন্সে **মিশকাল মসজিদ** সংক্রান্ত মিডিয়া রয়েছে।

* *দক্ষিণ ভারতের মুসলিম স্থাপত্য* (মেহেরদাদ শোকুহি) রাউটলেজ, ২০১১